עדן חסון

מור בהופעה בבריכת הסולטן (2022)]]
עדן חסון (נולד ב-25 באוגוסט 1994) הוא זמר-יוצר, פזמונאי, מלחין ומפיק מוזיקלי ישראלי. זוכה פרס אקו"ם לשנת 2018 "שיר השנה" על סינגל הבכורה שלו "שמישהו יעצור אותי".
עדן חסון
== ביוגרפיה ==
עדן חסון נולד ב-1994 בפרדס חנה לאסתר, סייעת לגננת, וליורם, נהג משאית. גדל במשפחה דתית. בתקופת שירותו הצבאי שירת בבסיס רמון של חיל האוויר, שם היה חלק מכיתת כוננות. את דרכו המוזיקלית החל בכתיבה ובהלחנה של שירים, ובהם לפאר טסי, עדן בן זקן ואיתי לוי.

ב-24 בדצמבר 2017 הוציא את סינגל הבכורה שלו, "שמישהו יעצור אותי". את הקליפ שלו ביים חסון בעצמו. השיר זכה להצלחה רבה ודורג במקום הרביעי בשיר השנה 2018 של גלגלצ. כמו כן, היצירה זיכתה אותו בפרס "שיר השנה" של אקו"ם ב-2019.

ב-3 במאי 2018 פרסם חסון את הסינגל השני שלו, "ילדים כאלה", שאת הקליפ שלו, הוא ביים בעצמו ושוב זכה להצלחה וכיכב בראש המצעדים. בהמשך, נבחר השיר לייצג את ישראל באירוויזיון הילדים 2018, בביצוע של נועם דדון. ב-21 במאי יצא הסינגל "בא לי לחבק אותך", שכתב והלחין עבור עדן בן זקן. ב-15 באוגוסט הוציא את הסינגל השלישי שלו, "שיכורים", ודורג במקומות גבוהים במצעדים. ב-22 באוקטובר הוציא את הסינגל הרביעי שלו "מתפוצץ לי הראש". ב-10 בדצמבר הוציא את הסינגל החמישי שלו "אני מבולבל".

ב-29 בינואר 2019 הוציא חסון לאור סינגל נוסף, "היי די.ג'יי". באפריל אותה שנה יצא לאור אלבום הבכורה שלו "שמישהו יעצור אותי", שכלל בו את תשעת הסינגלים. במאי נודע שחסון זכה בפרס אקו"ם על שיר השנה "שמישהו יעצור אותי". ב-4 ביולי הוציא את השיר "שונה מהנוף" ביחד עם עדן בן זקן.

ב-2019 פרסם מספר שירים ונבחר לאחד מהמועמדים לייצג את ישראל בטקס פרסי המוזיקה של MTV אירופה.<ref></ref>

בתחילת שנת 2021 פרסם דואט עם הזמר אייל גולן בשם "באור גדול". באפריל באותה השנה החל להגיש תוכנית לילה שבועית בתחנת הרדיו גלגלצ. ביוני, פרסם, יחד עם אלה לי להב, את "שימי פס", שהיה השיר הרשמי של מצעד הגאווה בתל אביב בשנת 2021. בשנה זאת זכה בפרס אקו"ם למלחין השנה. "מבטיח" יצא לאור ב-10 באוגוסט אותה השנה, והגיע למקום הרביעי במצעד המדיה פורסט. בסוף חודש אוקטובר 2021 הוציא את הסינגל "מדליקה לי הכל". ב-28 בנובמבר אותה שנה הוציא את הסינגל "לא מרגיש טוב", שהגיע, בשיאו, למקום ה-16 במדיה פורסט. ב-1 בדצמבר יצא לאור אלבום האולפן השני שלו, אלבום 2. ב-9 בדצמבר הוציא את הסינגל "מה פספסתי". לאחר מכן הוציא את "ככה כל יום", "בואי נישן על זה" ו"עושה לי צרות".

בשנת 2022, הפך חסון לאומן הישראלי הכי מושמע ב"אפל מיוזיק" וב"ספוטיפיי".

ב-21 בפברואר 2023 הוציא את השיר "שוב".<ref></ref> ב-14 במרץ הוציא את השיר "אז מה עכשיו".<ref></ref> ב-18 במאי הוציא את הסינגל "לאהוב אותך כל יום" עם דולי ופן.<ref></ref> ב-22 ביוני הוציא את הסינגל "חישגוזים", שלושה ימים מאוחר יותר הוציא את הסינגלים "החיים לפניי" עם איתי גלו ו"לא תראה אותי בוכה".<ref></ref> ביולי 2023 הצטרף לצוות השיפוט של "הכוכב הבא", המשודרת בקשת 12. בבאותו החודש, הוציא את הסינגלים "ישיבות" ו"לא שותה לא מעשן".<ref></ref> ב-12 בספטמבר הוציא את השיר "שניפגש רק בשמחות" עם הדג נחש. ב-12 בנובמבר הוציא את השיר "אנחנו זה גורל" עם שרית חדד. ב-10 בדצמבר הוציא את השיר "אהובה שלי".<ref></ref>

ב-30 בינואר 2024 הוציא את הסינגל "צוחקת ובוכה".<ref></ref> ב-11 באפריל הוציא את הסינגל "אין אותי". ב-20 במאי הוציא את הסינגל "שיבולים" מתוך טקס פרס ישראל 2024. ב-17 ביוני הוציא את הסינגל "מה עשית לי" ואת השיר "חורף באילת".

== חיים אישיים ==
חסון מתגורר בחדרה.

==דיסקוגרפיה==

===אלבומי אולפן===
* 2019: שמישהו יעצור אותי
* 2021: אלבום 2

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2019
| rowspan="2" |פרס אקו"ם
|שיר השנה
|"שמישהו יעצור אותי"
|
|-
|2021
|מלחין השנה
| rowspan="2" |עדן חסון
|
|-
| rowspan="2" |2022
| rowspan="2" |פרסי נבחרי השנה של פרוגי
|זמר השנה
|
|-
|שיר השנה
|"עושה לי צרות"
|
|}

== קישורים חיצוניים ==

* 
* 
* 
* 
* 

== הערות שוליים ==

קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:זמרים ישראלים
קטגוריה:זמרים השרים בעברית
קטגוריה:משתתפי הפסטיגל
קטגוריה:מוזיקאים ישראלים
קטגוריה:פרדס חנה-כרכור: מוזיקאים
קטגוריה:זוכי פרס אקו"ם
קטגוריה:אנשי השנה של מצעד הפזמונים העברי
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:זמרים-יוצרים ישראלים
קטגוריה:ישראלים שנולדו ב-1994